Deus Ex GO

***Deus Ex GO,*** տեսախաղ-գլուխկոտրուկ, որը մշակել է կանադական *Square Enix Montreal* ստուդիան և թողարկել է ճապոնական միջազգային *Square Enix* ընկերությունը 2016 թվականի օգոստոսին։ Խաղը *GO* խաղերի շարքի յուրօրինակ շարունակությունն է։ Խաղացողը կառավարում է Ադամ Ջենսենին, Deus Ex․ Human Revolution և Deus Ex․ Mankind Divided խաղերի գլխավոր հերոսին։ Ինչպես GO շարքի նախորդ խաղերը, Deus Ex GO-ն նման է սեղանի խաղի. կերպարները պատրաստված են սեղանի խաղի ֆիգուրների տեսքով, և դրանում առկա են գլուխկոտրուկներ։ Համաձայն Deus Ex խաղերի շարքի, Ջենսենը կարող է կոտրել հարթակներն ու աշտարակները՝ թշնամիներին սպանելու համար։ Ի տարբերություն GO-ի նախորդ խաղերի, այս մասում առկա է սյուժե և մակարդակներ ստեղծելու ռեժիմ։

Խաղը դրական արձագանքներ է ստացել ինչպես խաղացողների, այնպես էլ քննադատների կողմից։ Վերջիններիս կարծիքով՝ խաղը հաջողությամբ միավորել է շարքի բոլոր առավելությունները, նրանք գովել են դրա մթնոլորտն ու գլուխկոտրուկները, բայց միևնույն ժամանակ քննադատել են սյուժեն։

## Խաղային ընթացք
Խաղացողը կառավարում է Ադամ Ջենսենին՝ Deus Ex խաղաշարքի գլխավոր հերոսին։ Խաղի սյուժետային պատմությունը ծավալվում է մինչև Deus Ex: Mankind Divided, իրադարձությունները, Ադամ Ջենսենի գլխավոր խնդիրն է փրկել կարևոր մարդու։ Կերպարը տեղաշարժվում է մակարդակի հանգույցների միջև։ Որոշակի հանգույց տեղափոխվելիս Ադամը գաղտնի կերպով հանում է պահակախումբը, կոտրում է համակարգիչները և ակտիվացնում իր «անտեսանելիություն» ունակությունը։ Թշնամիները, որոնք կնկատեն Ջենսենին, կշարժվեն դեպի նրան, և եթե հակառակորդը կանգնի խաղացողի դիրքում, խաղը կավարտվի։

Մակարդակներն անցնելուն զուգահեռ խաղն ավելի է բարդանում. ավելանում են թշնամիների և հաղթահարման ենթակա խոչընդոտների թիվը, ինչպիսիք են զենքի աշտարակները և բարձրացվող հարթակները։ Աշտարակներն ու հարթակները կարելի է կոտրել մոտակա հանգույցների վրա գտնվող համակարգչային տերմինալների միջոցով։ Կերպարը կարող է անտեսանելի դառնալ՝ առանց հայտնաբերվելու տեղաշարժվելու համար, բայց նման հնարավորությունը հասանելի է ընդամենը երկու մակարդակում: Սյուժետային պատմությունը կարելի է անցնել երեք ժամում: Խաղում առկա են միկրոգործարքներ: Խաղացողը կարող է Deus Ex GO-ում ստեղծել իր մակարդակը:

## Մշակում
Deus Ex GO-ն GO խաղերի շարքի շարունակությունն է։ Մինչ այս խաղը թողարկվել են -ն 2014 թվականին և Lara Croft GO-ն 2015-ին։ Երկու խաղերն էլ պատրաստվել են որպես սեղանի խաղ գլուխկոտրուկների տարրերով: Այս անգամ *Square Enix Montreal*-ի մշակողների թիմը բաժանվել է երկու բաժնի. առաջինը զբաղվել է -ի մշակմամբ, իսկ երկրորդը՝ GO խաղերի շարքով: Մշակողները ստեղծել են նոր խաղային մեխանիկայի մի քանի տեսակներ։ Ստուդիան նաև, GO շարքում առաջին անգամ, որոշել է խաղին ավելացնել սյուժե: Բացի այդ, Unity շարժիչի համար մշակվել է հատուկ խմբագիր, որը հեշտացրել է գլուխկոտրուկների ստեղծումը․ եթե շարքի նախորդ խաղերի համար 25 գլուխկոտրուկ ստեղծելը տևում էր երեք ամիս, ապա Deus Ex GO-ի նոր գործիքը թույլ էր տալիս մոդելավորել մակարդակը երկու օրում: *Square Enix Montreal*-ը նաև հայտարարել է, որ «այս անգամ գլուխկոտրուկներն ավելի բարդ կլինեն», և ի տարբերություն նախորդ երկու GO խաղերի, Deus Ex GO-ն օգտագործում է վեցանկյուն ցանց քառակուսիների փոխարեն:

*Square Enix Montreal*-ը պաշտոնապես հայտարարել է Deus Ex GO-ի մասին Electronic Entertainment Expo-ում 2016 թվականին։ Խաղը թողարկվել է նույն թվականի օգոստոսի 16-ին iOS և Androidհարթակների համար: Ավելի ուշ խաղը տեղափոխվել է Windows և Windows 10 Mobile: 2020 թվականի մայիսին Deus Ex GO-ն ժամանակավորապես անվճար դարձավ հեռախոսներում: 2022 թվականի նոյեմբերին մշակողները հայտարարել են խաղի աջակցության դադարեցման մասին. դեկտեմբերի 1-ին այն կհեռացվի բոլոր թվային խանութներից, իսկ հունվարից հետո այլևս հնարավոր չի լինի խաղալ:

## Քննադատություն
IGN-ից Ռայան Մակքաֆրին խաղի թողարկումից առաջ գրել է, որ GO շարքը բջջային վիդեոխաղերի ամենաբարձր բյուջե ունեցող և ամենախելացի շարքն է։ Քննադատները ընդունել են, որ Deus Ex GO-ն նույն մակարդակի վրա է, ինչ շարքի մյուս խաղերը։ Polygon-ից Քոլին Քեմփբելն ասել է, որ խաղը համապատասխանում է GO շարքի էսթետիկային։

Metacritic կայքի համաձայն՝ խաղը ստացել է 80 միավոր 100-ից, ինչը ցույց է տալիս «ընդհանուր առմամբ բարենպաստ արձագանքներ»։ Գրախոսները գրել են, որ խաղը հաջողությամբ շարունակել է Deus Ex շարքի կիբերնետիկ հակաուտոպիան իր ուղեղը «պայթեցնող» գլուխկոտրուկներով։ Միևնույն ժամանակ, քննադատության է ենթարկվել սյուժետային պատմությունը, որը ընդունվել է որպես թույլ, անհետաքրքիր և երկար։ Մի քանի քննադատներ նաև հայտարարել են, որ հոգնել են այդ շարքից, մինչդեռ մյուսներն ասել են, որ Deus Ex GO-ն համապատասխանում է շարքի կողմից նախկինում սահմանված իրականացման բարձր մակարդակին։

IGN-ի և TouchArcade-ի գրախոսները ամենաբարձրը գնահատել են խաղային մեխանիկան։  Նրանք նաև նշել են, որ Deus Ex GO-ի գլուխկոտրուկներն ավելի բարդ են դարձել, քան նախորդ խաղերում, սակայն խաղի մինիմալիզմը որոշ բարդությունների է հանգեցրել։ TouchArcade-ը հարց է տվել, թե արդյոք մինիմալիզմը գեղագիտական ընտրություն է, թե մշակման ծախսերը խնայելու ջանքերի արդյունք։ GameSpot-ի քննադատը, չնայած 10-ից 8 դրական գնահատականին, հիասթափված է մնացել միկրոգործարքների մեխանիզմի առկայությունից։

IGN-ն գրել է, որ սյուժեն խաղի ամենաթույլ կողմն է եղել։ Deus Ex GO-ի միակ խնդիրն է հանելուկը լուծել նվազագույն քանակությամբ քայլերով, բացատրել է GameSpot-ը, որը շուտով դարձել է անհետաքրքիր։ *Gamezebo*-ի գրախոսը նշել է, որ նախորդ խաղերից հետո սա արդեն կրկնվող էր։ TouchArcade-ը եզրակացրել է, որ Deus Ex GO-ն ավելի քիչ կրեատիվ էր, ի տարբերություն շարքի մյուս խաղերի։

### Վաճառք և մրցանակներ
2022 թվականի մայիսին հայտնի է դարձել, որ Deus Ex, The Fall և Deus Ex GO բջջային նախագծերի ներբեռնումների թիվը հասել է 2 միլիոնի։

Ռուսական խաղեր Mail.ru կայքը այն ներառել է 2016 թվականի գլխավոր բջջային խաղերի ցանկում, իսկ Google-ը այն նշել է «Գրաֆիկական կատարում» անվանակարգում։ *D.I.C.E. Awards*-ում խաղը առաջադրվել է «Լավագույն ռազմավարություն կամ սիմուլյատոր» անվանակարգում՝ զիջելով *Sid Meier’s* *Civilization* VI-ին։

## Ծանոթագրություններ

Կատեգորիա:2014 տեսախաղեր
Կատեգորիա:IOS խաղեր
Կատեգորիա:Windows տեսախաղեր